Komisijos reglamentas (EB) Nr. 913/2001
2001 m. gegužės 10 d.
papildantis Reglamento (EB) Nr. 1107/96 dėl geografinių nuorodų ir kilmės vietos nuorodų įregistravimo, vadovaujantis Tarybos reglamento (EEB) Nr. 2081/92 17 straipsnyje nustatyta tvarka, priedą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 2796/2000 [2], ypač į jo 9 straipsnį,
kadangi:
(1) Laikydamasi Reglamento (EEB) Nr. 2081/92 9 straipsnyje nustatytos tvarkos, Ispanijos Vyriausybė pateikė prašymą dėl pavadinimo "Mahón", kuris įregistruotas kaip saugoma kilmės vietos nuoroda Komisijos reglamentu (EB) Nr. 1107/96 [3] su paskutiniais pakeitimais, padarytais Reglamentu (EB) Nr. 2703/2000 [4], pakeitimo pavadinimu "Mahón-Menorca".
(2) Išnagrinėjus minėtą prašymą, pakeitimas nebuvo pripažintas nežymiu todėl, kad tai yra paties registruoto pavadinimo pakeitimas, ir todėl jis gali paveikti pavadinimo turėtojų teises ir trečiųjų gamintojų teises.
(3) Vadovaujantis Reglamento (EEB) Nr. 2081/92 9 straipsnyje nustatyta tvarka, ir todėl, kad pakeitimas nėra nežymus, 6 straipsnyje nustatyta tvarka turi būti taikoma mutatis mutandis.
(4) Pripažįstama, kad šis pakeitimas atitinka Reglamento (EB) Nr. 2081/92 nuostatas. Paskelbus pavadinimą Europos Bendrijų oficialiajame leidinyje [5], Komisija negavo jokio protesto dėl įregistravimo pagal minėto reglamento 7 straipsnio nuostatas.
(5) Todėl pavadinimo "Mahón" pakeitimas pavadinimu "Mahón-Menorca" turėtų būti įregistruotas, atitinkamai pakeičiant Reglamento (EB) Nr. 1107/96 priedą.
(6) Pagal Reglamento (EEB) Nr. 2081/92 6 straipsnio 4 dalies nuostatas pavadinimo "Mahón" pakeitimas pavadinimu "Mahón-Menorca" turi būti paskelbtas Europos Bendrijų oficialiajame leidinyje,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1107/96 priedas iš dalies keičiamas ir išdėstomas taip:
"Saugoma kilmės vietos nuoroda "Mahón" pakeičiama nuoroda "Mahón-Menorca"."
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. gegužės 10 d.